Ritratt: Twitter .td_uid_2_6186d79c642c6_rand.td-a-rec-img{text-align:left}.td_uid_2_6186d79c642c6_rand.td-a-rec-img img{margin:0 auto 0 0} Raġel Ingliż ta' 67 sena wieġeb ħati għall-qtil ta' żewġ tfajliet fl-1987 filwaqt li ammetta mal-Pulizija li fil-passat kien stupra 'il fuq minn 80 katavru li kienu kollha nisa. Skont rapport ta' Sky News, David Fuller kien arrestat f'Diċembru li għadda wara li l-Pulizija Ingliża sabet traċċi tad-DNA tiegħu fuq waħda mit-tfajliet li qatel. Hu kien jaħdem bħala elettriċista u inġinier tal-manutenzjoni f'isptar u nstab li kien qed jidħol fil-kamra mortwarja tal-isptar biex jistupra l-katavri. Hu ammetta wkoll li ħafna drabi kien qed jieħu l-filmati ta' dawn l-atti. Meta l-Pulizija saqsewh fuq il-qtil f'darhu, hu ċaħad li qatt kien iltaqa' mat-tfajliet f'ħajtu imma xorta kien arrestat minħabba s-sejba tad-DNA u li kien hemm marka ta' subajh fuq borża tal-plastik fejn seħħ il-qtil. Fit-tfittxija li għamlu f'darhu, il-pulizija sabu hard drives tal-kompjuters li kienu moħbijin matul id-dar, 1,300 vidjows u CDs, 34,000 ritratti u mijiet ta' floppy discs li kienu mimlijin ritratti ta' offiżi sesswali. Il-qtil taż-żewġ nisa dam biex jissolva minħabba li t-teknoloġija tat-traċċar tad-DNA ta' dak iż-żmien kienet għadha relattivament primittiva. Madanakollu, grazzi għall-avvanzi li saru f'din it-teknoloġija, issolvew ħafna aktar każijiet bħal dawn. Fuller jaf ikun ikkundannat biex iqatta' l-bqija ta' ħajtu fil-ħabs u minħabba li qatel iż-żewġ tfajliet, abbużahom sesswalment u pprova jaħbi x'għamel, jaf jingħata sentenza ta' għomor il-ħabs mingħajr il-possibilità li jingħata l-parole. Minħabba dan il-każ infetħet inkjesta indipendenti biex ikun deċiż għalfejn Fuller kellu aċċess mingħajr limitu għal kull żona fl-isptar meta kien waħdu fil-bini. Is-Segretarju tas-Saħħa Savid Javid qal li s-Servizz Nazzjonali tas-Saħħa (NHS) kiteb lill-għaqdiet tas-saħħa kollha biex jirrevedu l-aċċess għall-kamra mortwarji. .td_uid_3_6186d79c64a27_rand.td-a-rec-img{text-align:left}.td_uid_3_6186d79c64a27_rand.td-a-rec-img img{margin:0 auto 0 0}